CELEX: 31997R1509
Language: hr
Date: 1997-07-30 00:00:00
Title: Uredba Komisije (EZ) br. 1509/97 od 30. srpnja 1997. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               73
            
         31997R1509
   
               L 204/8
            
            
               SLUŽBENI LIST EUROPSKE UNIJE
            
            
               30.07.1997.
            
         
      UREDBA KOMISIJE (EZ) br. 1509/97
   od 30. srpnja 1997.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 1195/97 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, na temelju razloga navedenih u stupcu 3;
   budući da je primjereno da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblja od tri mjeseca;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik u vezi s proizvodima br. 1 do 4 iz tablice u Prilogu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 1997.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 170, 28.6.1997., str. 11.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Oplate vrata od ploče vlaknatice gustoće veće od 0,8 g/cm3, grundirane, oblikovane da oblikom i stilom nalikuju tradicionalnim unutarnjim panelnim vratima. Ove oplate sastavni su dio unutarnjih vrata.
                        
                     
            
               4411 19 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 4411, 4411 19 i 4411 19 00
            
         
               
                           2.
                        
                        
                           Pravokutni drveni blokovi, široki 48 ili 85 mm i dugi 72 mm, koji se koriste za izradu prozorskih okvira, sastoje se od međusobno slijepljenih slojeva drva, s usporednim godovima i neznatno zaobljenim rubovima.
                        
                     
            
               4418 90 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 4418, 4418 90 i 4418 90 10.
               Laminirano drvo element je građevinske stolarije
            
         
               
                           3.
                        
                        
                           „Glazbena snježna kugla”, koja se sastoji od mehanički oblikovane staklene kugle pričvršćene za plastično postolje koje sadrži glazbenu kutiju.
                           Staklena kugla napunjena je tekućinom koja okružuje figurice i umjetnim snijegom.
                           Kada se kugla protrese, umjetne pahuljice stvaraju dojam snježne oluje.
                        
                     
            
               7013 99 90
            
            
               Razvrstavanje se utvrđuje u skladu s odredbama Općih pravila 1., 3. (b) i 6. o tumačenju kombinirane nomenklature i tekstom oznaka KN 7013, 7013 99 i 7013 99 90
            
         
               
                           4.
                        
                        
                           Stajske podnice, napravljene od željeznih ploča dobivenih prosijecanjem i razvlačenjem te prevučenih plastikom, neobrađenih rubova, s pojačanjima na donjoj strani.
                           Podnica je osmišljena da se olakša čišćenje.
                        
                     
            
               7308 90 59
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 7308, 7308 90 i 7309 90 59